
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 94 

5 Μαρτίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Τοπικού Ρυμοτομικού Σχεδίου στην εκτός 
σχεδίου περιοχή του Δημοτικού Διαμερίσματος 
Νέας Καλλικράτειας του Δήμου Καλλικράτειας 
Νομού Χαλκιδικής, για τον καθορισμό χώρων Εκ¬ 
παίδευσης - Πρόνοιας και καθορισμό όρων και 


περιορισμών δόμησης αυτών. 1 

Έγκριση καθορισμού χώρων εξομοιούμενων με ζώνη 

λιμένα στις Καμάρες νήσου Σίφνου. 2 

Διόρθωση σφάλματος στο απόσπασμα χάρτη 1:5.000 
που συνοδεύει την υπ’ αριθμ. 294/27.6.1986 από¬ 
φαση Νομάρχη Χανιών. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση γραφικού σφαλμάτος στην υπ’ αριθμ. 
1909/14.6.1988 (ΦΕΚ 519/Δ/22.7.1988)απόφαση. 4 


ΑΠΟΦΑΣΕΙ Σ 

Αριθμ. 287 (1) 


Έγκριση Τοπικού Ρυμοτομικού Σχεδίου στην εκτός σχε¬ 
δίου περιοχή του Δημοτικού Διαμερίσματος Νέας 
Καλλικράτειας του Δήμου Καλλικράτειας Νομού Χαλ¬ 
κιδικής, για τον καθορισμό χώρων Εκπαίδευσης- Πρό¬ 
νοιας και καθορισμό όρων και περιορισμών δόμη¬ 
σης αυτών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 114 του από 14.7.1999 π.δ/ 
τος «Κώδικας βασικής πολεοδομικής νομοθεσίας» (ΦΕΚ 
580Δ/1999). 

2) Τις διατάξεις του ν. 2503/1997 «Διοίκηση, Οργάνωση 
της Περιφέρειας, ρύθμιση θεμάτων για την Τοπική Αυ¬ 
τοδιοίκηση και άλλες διατάξεις» (ΦΕΚ 107Α/1997). 

3) Τις διατάξεις του άρθρου 10 παρ. 2.δ. του ν.3044/2002 
(ΦΕΚ 197Δ/27.8.2002) «Μεταφορά Συντελεστή Δόμησης 
και ρυθμίσεις άλλων θεμάτων αρμοδιότητας Υ.ΠΕ. 
ΧΩ.ΔΕ.». 

4) Τις διατάξεις της παρ. Β.4. της Εγκυκλίου 6/2006 
του Υ.ΠΕ.ΧΩ.ΔΕ. με υπ’ αριθμ. 18894/6.6.2006. 


5) Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ/τος 63/2005 
(ΦΕΚ 98 Α'). 

6) Την με 13/2008 απόφαση του Δημοτικού Συμβουλίου 
Καλλικράτειας. 

7) Το υπ’ αριθμ. 15.2/607/6.2.2008 έγγραφο χρήσεων 
γης του Τμήματος Πολεοδομικών Εφαρμογών Νέων 
Μουδανιών. 

8) Το π.δ. 16.8.1988 (ΦΕΚ 700Δ/29.9.1988) «Καθορισμός 
Ζώνης Οικιστικού Ελέγχου στην εκτός σχεδίου περιοχή 
των οικισμών Αγίου Παύλου, Νέας Καλλικράτειας και 
Νέων Σιλάτων». 

9) Το υπ’ αριθμ. 44/2.1.2008 έγγραφο του Δασαρχείου 
Πολυγύρου. 

10) Το υπ’ αριθμ. 18233/28.11.2007 έγγραφο της ΙΣΤ’ 
Εφορείας Προϊστορικών και Κλασσικών Αρχαιοτήτων. 

11) Το από 30.9.2008 Πρακτικό της Επιτροπής καταλλη¬ 
λότητας οικοπεδικών χώρων για την ανέγερση διδακτη¬ 
ρίων Πρωτοβάθμιας και Δευτεροβάθμιας Εκπαίδευσης 
Νομού Χαλκιδικής. 

12) Την υπ’ αριθμ. 6062/24.6.2008 Αρνητική Απόφα¬ 
ση ως προς την υποχρέωση υποβολής σε διαδικασία 
Σ.Π.Ε. του Γενικού Γραμματέα Περιφέρειας Κεντρικής 
Μακεδονίας. 

13) Το υπ’ αριθμ. 44400/3.11.2008 έγγραφο της Δ/νσης 
Ο.Κ.Κ. του Υπουργείου ΠΕΧΩΔΕ με το οποίο εγκρίθηκε 
η μελέτη γεωλογικής καταλληλότητας. 

14) Το υπ’ αριθμ. 16538/14/6454/23.12.2008 έγγραφο της 
Δ/νσης Τεχνικών Υπηρεσιών Ν.Α. Χαλκιδικής. 

15) Την 1η Συνεδρία/15η Πράξη/3.2.2008 θετική γνω¬ 
μοδότηση του Περιφερειακού Σ.Χ.Ο.Π. Κεντρικής Μα¬ 
κεδονίας. 

16) Το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α., 
αποφασίζουμε: 

Εγκρίνεται Τοπικό Ρυμοτομικό Σχέδιο σε τμήμα, με 
στοιχεία Α-Β-Γ-Θ-Ι-Ζ-Η-Α εμβαδού 28.058,64 τ.μ., του με 
αριθ. 417 αγροτεμαχίου, που βρίσκεται στην εκτός σχε¬ 
δίου περιοχή του Δημοτικού Διαμερίσματος Νέας Καλ- 
λικράτειας του Δήμου Καλλικράτειας Νομού Χαλκιδικής, 

για τον καθορισμό χώρων Εκπαίδευσης- Πρόνοιας και 
ορισμό όρων και περιορισμών δόμησης αυτών ως εξής: 

1) Καθορίζεται ο χώρος με στοιχεία Τ1-Τ2-Τ3-Τ4-Τ5- 
Τ6-Τ7-Τ8-Τ9-Τ1 εμβαδού 21.737,60 τ.μ. για την ανέγερση 
Νηπιαγωγείου-Δημοτικού Σχολείου - Γυμνασίου-Λυκείου 
και Παιδικού Σταθμού, καθορίζονται χώροι Πρασίνου με 
στοιχεία ΤΙ 0-Τ11 -ΤΙ2-Τ13-Τ10 και Τ14-Τ15-Τ16-Τ14, περι¬ 
μετρικά των χώρων δημιουργούνται οδοί πλάτους 3,00 
μ., 4,00 μ. και 6,00 μ. 

Όλες οι παραπάνω ρυθμίσεις φαίνονται στο πρωτό¬ 
τυπο χρωματισμένο διάγραμμα κλίμακας 1:1000, θεω¬ 
ρημένο από το Δ/ντή της ΔΙΠΕΧΩ Κ.Μ., που συνοδεύει 
την απόφαση αυτή. 

2) Καθορίζονται οι παρακάτω όροι και περιορισμοί 
δόμησης: 


Ποσοστό κάλυψης: 50% 

Συντελεστής δόμησης: 0,6 

Μέγιστο επιτρεπόμενο ύψος κτιρίου: 13,00 μέτρα συν 
το ύψος της στέγης. 

Επιβάλλεται προκήπιο πλάτους 10,00 μ. 

Η ισχύς της Απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή και το διάγραμμα που τη συνο¬ 
δεύει να δημοσιευθούν στην Εφημερίδα της Κυβερ¬ 
νήσεως. 

Θεσσαλονίκη, 16 Φεβρουάριου 2009 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

Αριθμ. 14519/8 (2) 

Έγκριση καθορισμού χώρων εξομοιούμενων με ζώνη λι¬ 
μένα στις Καμάρες νήσου Σίφνου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) του ν. 2503/1997 «Διοίκηση, οργάνωση, στελέχωση 
της Περιφέρειας κ.α. διατάξεις» (ΦΕΚ 107/Α), 

β) του άρθρου 28 του ν. 2971/2004 «Αιγιαλός, παραλία 
και άλλες διατάξεις» (ΦΕΚ 285/Α'). 

2. Την υπ’ αριθμ. 55/2007 απόφαση του Διοικητικού 
Συμβουλίου του Δημοτικού Λιμενικού Ταμείου Σίφνου 
με τον καθορισμό χώρων που εξομοιώνονται με ζώνη 
λιμένα στις Καμάρες Σίφνου με τα συνοδευτικά τοπο- 
γραφικά διαγράμματα που έχουν συνταχθεί γί αυτό 
από ιδιώτη τοπογράφο μηχανικό και έχουν θεωρηθεί 
από την Τεχνική Υπηρεσία Δήμων και Κοινοτήτων και 
τη Δ/νση ΔημοσίωνΈργων της Περιφέρειας Νοτίου Αι¬ 
γαίου. 


3. Το υπ’ αριθμ. 6835/5.6.2008 έγγραφό μας με το οποίο 
διαβιβάσαμε την υπ’ αριθμ. 55/2007 απόφαση του Διοικητι¬ 
κού Συμβουλίου του Δημοτικού Λιμενικού Ταμείου Σίφνου 
στο Υπουργείο Εμπορικής Ναυτιλίας και στο Υπουργείο 
Οικονομίας και Οικονομικών για τη σύμφωνη γνώμη τους. 

4. Το γεγονός ότι δεν υπήρξε ανταπόκριση από τα 
ανωτέρω Υπουργεία μέχρι σήμερα ακόμα και μετά το 
υπ’ αριθμ. 13098/3.11.2008 υπενθυμιστικό έγγραφό μας, 
αποφασίζουμε: 

Εγκρίνουμε την υπ’ αριθμ. 55/2007 απόφαση του Διοι¬ 
κητικού Συμβουλίου του Δημοτικού Λιμενικού Ταμείου 
Σίφνου που καθορίζει τα όρια εξομοιούμενου χώρου με 
ζώνη λιμένα (χερσαία και θαλάσσια) όπως εμφανίζεται 
στα διαγράμματα που συνοδεύουν την απόφαση με την 
πράσινη γραμμή στο χερσαίο χώρο και μέχρι 500 μ. από 
την ακτή στο θαλάσσιο χώρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 16 Φεβρουάριου 2009 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

Αριθμ. 17428 (3) 

Διόρθωση σφάλματος στο απόσπασμα χάρτη 1:5.000 
που συνοδεύει την υπ’ αριθμ. 294/27.6.1986 απόφαση 
Νομάρχη Χανίων. 

Ο ΝΟΜΑΡΧΗΣ ΧΑΝΙΩΝ 

Έχοντας υπόψη: 

1. Την 4294/27.6.1986 ΦΕΚ 813/Δ/12.9.1986 απόφαση Νο¬ 
μάρχη Χανίων περί «κατηγοριοποίησης και καθορισμού 
ορίων, όρων και περιορισμών δόμησης στον οικισμό 
Γαλατά Δ. Ν. Κυδωνιάς». 

2. Τα στοιχεία από το κτηματολογικό γραφείο Ελ. 
Βενιζέλου για τις ιδιοκτησίες με ΚΑΕΚ 500901706015 
και 500901704014. 

3. Την υπ’ αριθμ. 16056/18.11.2008 εισήγηση της Δ/νσης 
Πολεοδομίας και Π.Ε. της Ν.Α. Χανίων προς το συμβούλιο 
Χ.Ο.Π.Ν. Χανίων. 

4. Το υπ’ αριθμ. 57/5.12.2008 έγγραφο του Σ.Χ.Ο.Π. Ν. Χανί¬ 
ων προς την υπηρεσία μας και το 11/2008 απόσπασμα πρα¬ 
κτικού, θέμα 5° του συμβουλίου Χ.Ο.Π., αποφασίζουμε: 


Στην υπ’ αριθμ. 4294/27.6.1986 (ΦΕΚ 813/Δ/12.9.1986) από¬ 
φαση Νομάρχη Χανίων περί «κατηγοριοποίησης και κα¬ 
θορισμού ορίων, όρων και περιορισμών δόμησης στον 
οικισμό Γ αλατά Δ. Ν. Κυδωνιάς», γίνεται η εξής διόρθωση: 
το σημείο η του συνεκτικού τμήματος των ορίων του 
οικισμού που περιγράφεται ως «οικία Τραχανατζή» δεν 
βρίσκεται στη θέση που φαίνεται στο χάρτη, αλλά νοτιοα- 
νατολικότερα, όπως φαίνεται στο συνημμένο απόσπασμα 
χάρτη κλίμακας 1:5000 και το σημείο θ του συνεκτικού 
τμήματος των ορίων του οικισμού που περιγράφεται ως 
«Οικία Ζαβουδάκη Γεώργιου» δεν βρίσκεται στη θέση που 
φαίνεται στο χάρτη, αλλά νοτιοδυτικότερα, όπως φαίνεται 
στο συνημμένο απόσπασμα χάρτη κλίμακας 1:5000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 18 Δεκεμβρίου 2008 
Ο Νομάρχης 

ΓΡΗΓΟΡΙΟΣ ΑΡΧΟΝΤΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό ~{ 5% 

ΔΙΟΡΘΩΣΕΙΣ ΣΦΑΛΜΑΤΩΝ 


Στην υπ’ αριθμ. 1909/14.6.1988 (ΦΕΚ 519/Δ/22.7.1988) 
απόφαση του Νομάρχη Χανιών «Κατηγοριοποίηση και 
καθορισμός ορίων - όρων και περιορισμών δόμησης 
στον οικισμό Παζινό» Δήμου Ακρωτηρίου ορίζονται τα 
σημεία ΙΑ, 2, 3 και 4 (ΙΟΟμ. από την οικία Δασκαλάκη, 
οικία Τζομπανάκη Στ., οικία Τζομπανάκη Βασ. και οικία 


Μητράκη Στ.) τα οποία σημειώνονται σε λάθος θέση 
στο απόσπασμα χάρτη του οικισμού που συνοδεύει την 
απόφαση. Η σωστή τους θέση στον χάρτη είναι βορει¬ 
ότερα και ορίζεται στα σημεία ΙΑ', 2', 3', και 4'. 

Με την παρούσα απόφαση διορθώνεται το γραφικό 
αυτό σφάλμα. 

(Από τη Νομαρχιακή Αυτοδιοίκηση Χανιών 

